
ՀՀ տարածքային կառավարման և ենթակառուցվածքների նախարարության պետական գույքի կառավարման կոմիտե (այսուհետ՝ Կոմիկտե) է դիմել Սկիզբ մեդիա կենտրոն սահմանափակ պատասխանատվությամբ ընկերության (այսուհետ` Ընկերություն) տնօրենը` տեղեկացնելով, որ Ընկերությունը ներկայացնում է «Առաջին լրատվական» գործակալությունը (1in.am) միաժամանակ խնդրելով ընկերության բնականոն և անխափան գործունեությունը շարունակելու նպատակով Հայաստանի Հանրապետության տարածքային կառավարման և ենթակառուցվածքների նախարարության պետական գույքի կառավարման կոմիտեին (այսուհետ՝ Կոմիտե) ամրացված Հայաստանի Հանրապետության սեփականություն հանդիսացող ք․ Երևան, Կենտրոն Վարդանանց փակուղի 8 հասցեում գտնվող տարածքի 8-րդ հարկից 250,0 քառ․ մետր մակերեսով տարածքն անհատույց օգտագործման իրավունքով տրամադրել ընկերությանը։
Ընկերությունը միաժամանակ ներկայացրել է գործարար ներդրումային ծրագիր՝ համաձայն որի լրատվական միջոցի կողմից քննարկվող տարածքում 2 տարվա համար իրականացվող ծրագրի ֆինանսավորման ընդհանուրն մեծությանը կազմում է 10 մլն ՀՀ դրամ։ 
Ընկերության կողմից ներկայացված գործարար ներդրումային ծրագրի համաձայն ընկերությունը իր գործունեությունը իրականացնում է ՀՀ կառավարության 21.03.2023թ. «Պետական գույքի անհատույց օգտագործման տրամադրման կարգը և պայմանները սահմանելու մասին» N 595-Ն որոշման N 2 հավելվածով հաստատված «Լրատվական գործունեություն իրականացնող իրավաբանական կամ ֆիզիկական անձանց պետական սեփականություն հանդիսացող պետական գույքի անհատույց օգտագործման տրամադրման» պայմանների 1-ին կետի 8-րդ ենթակետի համաձայն՝ այն է  «էլեկտրոնային եղանակով լրատվական գործունեություն»։ 
[bookmark: _GoBack]Ընկերության կողմից ներկայացվել է նաև ՀՀ պետական եկամուտների կողմից վերջինիս ուղղված գրություն, որում նշվում է, որ 2023 թվականի հունիսից մինչև 2026 թվականի մայիս ամիսների ընթացքում Սկիզբ մեդիա կենտրոն սահմանափակ պատասխանատվությամբ ընկերության վարձու աշխատողների միջին քանակը կազմել է 14 աշխատակից։
Հաշվի առնելով վերոգրյալը, ներկայացվող նախագծով առաջարկվում է ք․ Երևան, Կենտրոն Վարդանանց փակուղի 8 հասցեում գտնվող տարածքի 8-րդ հարկից 250,0 քառ․ մետր մակերեսով տարածքը 3 տարի ժամկետով անհատույց օգտագործման իրավունքով տրամադրել Սկիզբ մեդիա կենտրոն սահմանափակ պատասխանատվությամբ ընկերությանը՝ իր կողմից ներկայացված գործարար ծրագրի համաձայն նշված տարածքում գործունեություն ծավալելու համար։
«Անհատույց օգտագործման իրավունքով տարածք տրամադրելու մասին» Հայաստանի Հանրապետության կառավարության որոշման նախագծի ընդունումը պետական բյուջեում ծախսերի և եկամուտների ավելացում կամ նվազեցում չի առաջացնում:
«Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ». Որոշման նախագիծը բխում է Կառավարության 2021-2026թթ. ծրագրի 6.7 կետով սահմանված Պետական գույքի արդյունավետ կառավարման դրույթներից։  



